Akademický senát

Slovenskej technickej univerzity v Bratislave

24. 10. 2016

**Súdne spory STU - informácia**

Predkladá: **prof. Ing. Robert Redhammer, PhD.**

rektor

Vypracovali: **Mgr. Magdaléna Dubecká**

**JUDr. Marcel Michalička**

právny a organizačný útvar

Zdôvodnenie: Poskytnutie aktuálnych informácií (stav k 07.10.2016) o súdnych sporoch, v ktorých je jednou zo strán sporu Slovenská technická univerzita v Bratislave.

Návrh uznesenia: Akademický senát Slovenskej technickej univerzity v Bratislave prerokoval predložený materiál a berie ho na vedomie.

1. **Prebiehajúce súdne spory týkajúce sa vymáhania pohľadávok vyplývajúcich zo zmlúv o nájme nebytových priestorov:**

|  |  |  |  |
| --- | --- | --- | --- |
| **Por. číslo** | **Dlžník** | **Pohľadávka v €** | **Veriteľ:**  **STU/názov súčasti** |
| 1. | Magdaléna Mátyásiová, Gabčíkovo | 3 286,03 + prísl. | ÚZ Gabčíkovo |
| 2. | Magdaléna Mátyásiová, Gabčíkovo | 587,36 + prísl. | ÚZ Gabčíkovo |
| 3. | Vladimír Bekeš, Dolný Kubín | 531,75 + prísl. | ÚZ ŠD a J STU |
| 4. | Ing. arch. Zuzana Šille | 3 897,16 + prísl. | SvF |
| 5. | Ing. arch. Zuzana Šille | 2 741,54 + prísl. | SvF |
| 6. | Mgr. Danka Kolesárová | 541,07 + prísl. | SvF |
| 7. | CAD EXPERT, s. r. o. | 893,89 + prísl. | FA |
|  | **SPOLU :** | ***12 478,80 € + príslušenstvo[[1]](#footnote-1)*** |  |

Pozn.: V právoplatne skončených sporoch v súčasnosti prebieha vymáhanie pohľadávok prostredníctvom exekúcie (96 prípadov, vymáhaná suma 172.617,38 €).

1. **Súdne spory, v ktorých v mene STU koná/konal právny a organizačný útvar Rektorátu STU:**
2. **Novosedlík, spol. s r.o.** c/a STU o určenie neplatnosti odstúpenia od zmluvy o dielo, o zaplatenie ceny diela, o náhradu ušlého zisku (rekonštrukcia suterénu ŠD Jura Hronca)

Okresný súd Bratislava I, sp. zn. 38Cb/89/2014

Žalobca v tomto prípade žiadal od STU zaplatiť sumu 104.000 € s príslušenstvom titulom ceny za dielo a ušlého zisku. Medzi stranami došlo k uzatvoreniu Dohody o zmieri ešte pred prvým pojednávaním. Žalobcovi bola zo strany STU zaplatená suma, na ktorú mal oprávnený nárok a žalobca sa zaviazal **vziať žalobu v celom rozsahu späť**; žalobcovi v súčasnosti plynie lehota na tento úkon.

1. STU c/a 1) **Okresný úrad Bratislava, odbor opravných prostriedkov**, 2) **Hlavné mesto Slovenskej republiky Bratislava**

o preskúmanie zákonnosti rozhodnutia č. Co 77/13-ZSe zo dňa 30.12.2013 (pozemky pod ŠD Jura Hronca)

Krajský súd v Bratislave, sp. zn. 2S/35/2014

Krajský súd v Bratislave rozsudkom zo dňa 28.10.2015 rozhodol v prospech STU tak, že rozhodnutie č. Co 77/13-ZSe zo dňa 30.12.2013 zrušil a vrátil vec na ďalšie konanie. Proti tomuto rozsudku podalo Hlavné mesto SR Bratislava dňa 22.12.2015 odvolanie, ku ktorému sa STU vyjadrila dňa 15.01.2016. V súčasnosti sa vec nachádza na **Najvyššom súde SR, ktorý zatiaľ nerozhodol**.

1. STU c/a 1) **Hlavné mesto Slovenskej republiky Bratislava**, 2) **Okresný úrad Bratislava, katastrálny odbor**

o určenie vlastníckeho práva k nehnuteľnosti (pozemky obkolesujúce ŠD Jura Hronca)

Okresný súd Bratislava I, sp. zn. 25C/85/2014

Konanie je v súčasnosti **prerušené** až do právoplatného skončenia konania uvedeného v bode 2.2.

1. STU c/a 1) **Okresný úrad Bratislava, odbor opravných prostriedkov**, 2) **Hlavné mesto Slovenskej republiky Bratislava**

o preskúmanie zákonnosti rozhodnutia č. Co 78/13-ZSe zo dňa 14.01.2014 (pozemky v areáli SvF STU, SjF STU a FCHPT STU)

Krajský súd v Bratislave, sp. zn. 2S/65/2014

Krajský súd v Bratislave rozsudkom zo dňa 28.10.2015 rozhodol v neprospech STU tak, že návrh zamietol a pozemky ostali vo vlastníctve Hlavného mesta SR Bratislava. Toto konanie je **právoplatne skončené**. V súčasnosti prebieha proces vysporiadania vlastníckych práv k týmto pozemkom prostredníctvom zámeny.

1. **Ing. Albín Valovič** c/a 1) STU, 2) Elektrotechnický ústav SAV

o preskúmanie zákonnosti rozhodnutia žalovaných (určenie neplatnosti štátnych skúšok zo dňa 28.08.2012 a 25.04.2013 z dôvodu zaujatosti)

Okresný súd Bratislava IV/Krajský súd v Bratislave, sp. zn. 25C/155/2014

V súčasnosti ešte nebola definitívne určená príslušnosť konkrétneho súdu. STU je toho názoru, že príslušným na prejednanie tejto veci je Okresný súd Bratislava I. Prvé **pojednávanie** vo veci zatiaľ **nebolo vytýčené**.

1. **Šimon Konštantín Šramko** c/a STU

o určenie povinnosti (vydanie nových dokladov o absolvovaní štúdia bývalej študentke STU na nové meno po zmene jej pohlavia)

Okresný súd Bratislava I, sp. zn. 25C/44/2015

Súd zaviazal STU vydať žalobcovi diplom a vysvedčenie o štátnej skúške na nové meno. Po rokovaní s právnou zástupkyňou žalobcu strany dospeli k spôsobu a forme vydania dokladov o absolvovaní štúdia. Toto konanie je **právoplatne skončené**.

1. Dňa 27.04.2016 bolo na Okresnú prokuratúru Bratislava I podané **trestné oznámenie** pre podozrenie zo spáchania trestného činu falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky (falošné diplomy STU). Táto vec bola pridelená Obvodnému oddeleniu PZ Bratislava Staré Mesto - východ. Dňa 08.06.2016 bolo vo veci začaté trestné stíhanie. V tejto trestnej veci vypovedal prodekan SvF STU doc. Ing. Peter Makýš, PhD. V súčasnosti v tejto veci stále **prebieha vyšetrovanie**.
2. **Súdne spory, v ktorých STU zastupuje/zastupovala ADVOKÁTSKA KANCELÁRIA DVORECKÝ & PARTNERI s. r. o.:**
3. STU c/a 1) **Výskumná agentúra**, 2) **Ministerstvo školstva, vedy, výskumu a športu SR**

o preskúmanie zákonnosti Správy o zistenej nezrovnalosti č. N21500135/S01 zo dňa 01.07.2016 a Žiadosti o vrátenie finančných prostriedkov č. 26250120045/Z03 zo dňa 01.07.2016 (korekcie voči STU vo výške 733.874,97 €)

Krajský súd v Bratislave, sp. zn. 5S/170/2016

Žaloba bola podaná dňa 30.08.2016. Žalovaní sa k žalobe doposiaľ nevyjadrili. **Prvé pojednávanie zatiaľ nebolo vytýčené**.

Pozn.: Dňa 23.09.2016 bola v podobnej právnej veci podaná spoločnosťou DYTRON SLOVAKIA s.r.o. žaloba proti rovnakým žalovaným. Korekcie vo výške 173.509,50 € sa týkajú projektu, v ktorom STU konajúca prostredníctvom SjF STU vystupuje ako partner (hlavným partnerom je DYTRON SLOVAKIA s.r.o.)

1. STU c/a **DÚHA, a.s.**

o zaplatenie sumy vo výške 270.007 € s príslušenstvom (nevypratanie staveniska týkajúceho sa stavby „Obnova obalového plášťa FCHPT STU“)

Okresný súd Prešov

Žaloba bola podaná dňa 30.09.2016. Žalovaný sa k žalobe doposiaľ nevyjadril. **Prvé pojednávanie zatiaľ nebolo vytýčené**.

1. STU c/a **DÚHA, a.s.**

o zaplatenie sumy vo výške 19.500 € s príslušenstvom (neodstránenie reklamovaných vád na diele „Obnova obalového plášťa FCHPT STU“)

Okresný súd Prešov

Žaloba bola podaná dňa 30.09.2016. Žalovaný sa k žalobe doposiaľ nevyjadril. **Prvé pojednávanie zatiaľ nebolo vytýčené**.

1. **Rímskokatolícka cirkev, Bratislavská arcidiecéza** (ŠD Svoradov - určenie vlastníckeho práva k pozemkom a k stavbám)

V tejto veci bolo vypracované právne stanovisko. V súčasnosti prebieha analýza pravdepodobnosti úspešného výsledku STU v prípadných súdnych sporoch. O ďalšom postupe sa rozhodne.

1. STU c/a **T.I.E.S., s.r.o.**

o zaplatenie 41.510,00 € s príslušenstvom (zaplatenie nájomného z Nájomnej zmluvy zo dňa 14.07.2011)

Okresný súd Bratislava II, sp. zn. 51C/95/2012

Konanie je v súčasnosti **prerušené** až do právoplatného skončenia konania uvedeného v bode 3.9.

1. STU c/a **T.I.E.S., s.r.o.**

o poskytnutie peňažnej náhrady 20.755,00 € s príslušenstvom za nadobudnutie bezdôvodného obohatenia

Okresný súd Bratislava II, sp. zn. 26Cb/163/2012

Konanie je v súčasnosti **prerušené**.

1. STU c/a **T.I.E.S., s.r.o.**

o vypratanie nehnuteľností

Okresný súd Bratislava II, sp. zn. 19C/22/2012

Okresný súd Bratislava II rozsudkom zo dňa 15.04.2014 rozhodol v prospech STU. Proti tomuto rozsudku podal žalovaný (T.I.E.S., s.r.o.) dňa 03.06.2014 odvolanie, ku ktorému sa STU vyjadrila dňa 29.07.2016. V súčasnosti **prebieha odvolacie konanie**.

1. **T.I.E.S., s.r.o.** c/a STU

o vydanie bezdôvodného obohatenia 475.650,45 € s príslušenstvom

Okresný súd Bratislava II, sp. zn. 8C/235/2011

Konanie bolo **právoplatne zastavené** z dôvodu úplného späť vzatia žaloby.

1. **T.I.E.S., s.r.o. a spol.** c/a STU

o určenie, že nehnuteľnosti patria do dedičstva

Okresný súd Bratislava II, sp. zn. 13C/165/2012

**Pojednávanie je vytýčené na deň 07.11.2016**.

1. STU c/a **T.I.E.S., s.r.o.**

o odstránenie stavby

Okresný súd Bratislava II, sp. zn. 58C/139/2014

V tejto veci bolo právoplatne rozhodnuté o dovolaní žalovaného tak, že dovolanie žalovaného proti uzneseniu KS BA o zrušení uznesenia o prerušení konania bolo odmietnuté. Ďalšie **pojednávanie** vo veci zatiaľ **nebolo vytýčené**.

1. STU c/a 1) **T.I.E.S., s.r.o.**, 2) **INSTA SK, s.r.o.**

o vypratanie nehnuteľností

Okresný súd Bratislava II, sp. zn. 21C/199/2014

Prvé **pojednávanie** vo veci zatiaľ **nebolo vytýčené**.

1. STU c/a **IRASON, spol. s r.o.**

o vypratanie nehnuteľností

Okresný súd Bratislava II, sp. zn. 15C/18/2014

V tejto veci bolo **právoplatne rozhodnuté** v prospech STU.

1. **IRASON, spol. s r.o.** c/a STU

o obnovu konania vedeného pôvodne pod spisovou značkou 15C/18/2014 (bod 3.12)

Okresný súd Bratislava II, sp. zn. 15C/73/2015

V súčasnosti sa rozhoduje od odvolaní STU proti rozhodnutiu o povolení odkladu vykonateľnosti. Prvé **pojednávanie** vo veci zatiaľ **nebolo vytýčené**.

Pozn.: Právne veci uvedené v bodoch 3.5 až 3.13 sa týkajú nehnuteľností vo vlastníctve STU nachádzajúcich sa v k. ú. Trnávka.

1. **Zväz pre podporu výskumu a podnikateľského prostredia Slovenska** c/a STU a spol.

o určenie hlasovacích práv členov združenia Výskumný ústav zváračsky – Priemyselný inštitút SR

Okresný súd Bratislava III, sp. zn. 16C/29/2006

V súčasnosti prebiehajú rokovania **o mimosúdnom urovnaní veci**.

1. **Zväz pre podporu výskumu a podnikateľského prostredia Slovenska** c/a STU a spol.

o určenie neplatnosti zvolania valného zhromaždenia združenia a o nariadenie predbežného opatrenia

Okresný súd Bratislava III, sp. zn 19C/245/2013

Konanie bolo **právoplatne zastavené** z dôvodu úplného späť vzatia žaloby.

1. **Zväz pre podporu výskumu a podnikateľského prostredia Slovenska** c/a STU a spol.

o určenie, že k zmene čl. 9 bod 5 stanov združenia prijatím rozhodnutia mimo valného zhromaždenia nedošlo

Okresný súd Bratislava III, sp. zn 44C/243/2013

Konanie bolo **právoplatne zastavené** z dôvodu úplného späť vzatia žaloby.

1. **Slovenská obchodná a priemyselná komora** c/a STU a spol.

o určenie neplatnosti uznesení

Okresný súd Bratislava III, sp. zn. 24Cb/162/2014

Konanie bolo **právoplatne zastavené** z dôvodu úplného späť vzatia žaloby.

1. **Jasovský** c/a STU

o preskúmanie zákonnosti rozhodnutia rektora STU(označeného ako „preskúmanie rozhodnutia o podmienečnom vylúčení“ zo dňa 15.04.2010, č.j. ÚVaSŠ/130/3042/2010, rozhodnutia dekana Fakulty informatiky a informačných technológií STU označeného ako „Rozhodnutie o disciplinárnom opatrení“ zo dňa 16.03.2010, č.j. 101/2010 a rozhodnutia STU o odobratí už udeleného zápočtu a skúšky žalobcu z predmetu Dátové štruktúry aalgoritmy)

Krajský súd v Bratislave, sp. zn. 3S/199/2010

V tejto veci bolo **právoplatne rozhodnuté** v neprospech STU.

ADVOKÁTSKA KANCELÁRIA DVORECKÝ & PARTNERI s. r. o. zastupuje/zastupovala STU aj v niekoľkých správnych a exekučných konaniach.

1. Podľa výšky priznanej pohľadávky ide o súdne poplatky, úroky z omeškania, zmluvné pokuty, cestovné náhrady a pod. [↑](#footnote-ref-1)